b'\n_START_ARTICLE_\nAKB48\n_START_SECTION_\n2005\n_START_PARAGRAPH_\nNoong Hulyo 2005, nagpa-audition si Yasushi Akimoto upang gumawa ng isang grupo ng mga nagtatanghal sa teatro.  Mula sa 7,924 na babae nag-audition, 45 ang nakapasa sa unang yugto ng auditions. Nagkaroon ng mas detalyadong pagpili ng mga aplikante, hanggang sa 24 na kababaihan ang napili upang mapabilang sa grupo._NEWLINE_Noong ika-8\xc2\xa0ng Disyembre taong 2005, nagsimulang magtanghal sa teatro ang grupo na may 20 na miyembro lamang; kinalaunan ay nakilala bilang Team A.  Inanunsiyo na magkakaroon ng panibagong audition, kasama ang NTT DoCoMo , isang telecom na kompanya sa Hapon. Ito ang kauna-unahang audition kung saan kailangang magpadala ng audition video ang mga aplikante. Mula sa 11,892 na aplikante, 19 ang napili upang mapabilang sa AKB48, ngunit sa huli, 18 na miyembro lang ang sumali sa grupo upang maging Team K noong taong 2006.\n_START_SECTION_\n2006\n_START_PARAGRAPH_\nNoong Enero 2006, pinayagan ni Akimoto si Shinoda Mariko na sumali sa grupo kahit hindi siya sumali ng audition,; ito ay dahil nanalo siya sa isang popularity vote ng mga tagahanga niya. Siya ay nagta-trabaho bilang isang serbidora sa Cafe sa teatro ng AKB48, dahilan ng hindi niya pagkakasali sa naunang audition._NEWLINE_Naglabas ang AKB48 ng kanilang kauna-unahang single na pinamagatang "Sakura no Hanabiratachi"" noong Pebrero 2006. Naging ika-sampu ito sa Oricon weekly charts at bumenta ng 22,011 na sa unang linggo nito, isang katangi-tanging pangyayari para sa isang grupo wala pang label._NEWLINE__NEWLINE_Noong ika-1 ng Marso, inilabas ng AKB48 ang kanilang unang photobook, ang Micchaku! "AKB48" ~Shashinshuu Vol.1 the DEBUT. Noong ika-31 ng Marso, nagtapos si Yuki Usami; siya ang pinakaunang miyembro na nagtapos sa AKB48. _NEWLINE_Simula noong ika-1 ng Abril, nagsimula nang magtanghal ang Team K sa teatro._NEWLINE_Noong 7 Hunyo 2006, inilabas ang pangalawang single ng AKB48 na pinamagatang "Skirt, Hirari"", and kinanta nila ito sa mga programang pantelebisyon na Music Station at Music Fighter noong ika-9 ng Hunyo. Grumadweyt si Ayako Uemura noong ika-17 ng parehong buwan._NEWLINE_Noong Agosto 2006, lumagda ang AKB48 sa DefStar Records na kaparte ng Sony Music Entertainment. Ang unang single nila sa DefStar Records ay pinamagatang "Aitakatta", inilabas noong ika-25 ng Oktubre; ito ay nagtala ng ika-labing dalawang puwesto sa Oricon weekly single charts. Ang "Aitakatta" ay nakabenta ng 25,544 na kopya sa unang anim na linggo nila sa Oricon._NEWLINE_Oktubre ng nasabing taon, inanunsiyo na magkakaroon ng panibagong audition para buoin ang Team B. Nagkaroon ng 12,828 na aplikante ngunit 13 lamang ang nakapasa. Sila ang naging bagong Team B noong Disyembre ng nasabing taon._NEWLINE_Noong ika-3 at 4 ng Nobyembre, itinanghal ng AKB48 ang kanilang unang konsiyerto na pinamagatangAKB48 First Concert "Aitakatta ~Hashira wa Nai ze!~ sa Nippon Seinenkan, Sendagaya, Shinjuku. Noong Disyembre 2006, nagkaroon ng unang pagbabago sa mga miyembro ng grupo. Sina Kazumi Urano, Shiho Watanabe at si Natsumi Hirajima mula Team A ay inilipat sa Team B para maging mga supporting members._NEWLINE_Nagtapos si Ayumi Orii pagkatapos nito, ngunit pagkatapos ng kanyang pagtatapos, lumabas siya sa Crayon Friends from AKB48, isang sub-unit ng AKB48.\n_START_SECTION_\n2011\n_START_PARAGRAPH_\nAng unang labas na \xe2\x80\x9csingle\xe2\x80\x9d para sa taon ay ang "Sakura no Ki ni Nar\xc5\x8d". Nilabas ito noong Pebrero 16. Naka abot ng 655,000 na kopya ang nabenta mula sa unang araw ng paglabas ng AKB48 ng \xe2\x80\x9csingle\xe2\x80\x9d na ito. Tinalo nito ang dating \xe2\x80\x9ctop record\xe2\x80\x9d nilang single \xe2\x80\x9cBeginner\xe2\x80\x9d  na bumenta naman ng 568,000 na kopya sa unang araw ng labas. Ito ay bumenta ng hanggang 942,479 na kopya sa unang linggo ng paglabas, at ito ang pinakamataas na record ng AKB48 sa panahong iyon._NEWLINE_Nung Pebrero, inihayag na sina  Y\xc5\xabki Kanazawa at Manami Oku ay mag-tatapos na bilang miyembro ng grupong AKB48._NEWLINE_Ang kanilang pangatlong \xe2\x80\x9cstudio album\xe2\x80\x9d na \xe2\x80\x9cKoko ni Ita Koto\xe2\x80\x9d (\xe3\x81\x93\xe3\x81\x93\xe3\x81\xab\xe3\x81\x84\xe3\x81\x9f\xe3\x81\x93\xe3\x81\xa8?) ay inihayag noong 21 Pebrero 2011. Ito ang kanilang kauna-unahang orihinal na \xe2\x80\x9calbum\xe2\x80\x9d (kumpara sa dati na mga pagtitipon ng mga nailabas na \xe2\x80\x9csingles\xe2\x80\x9d). May laman itong labing isang (11) bagong mga kanta na hindi pa nailalabas dati, kasama dito ang \xe2\x80\x9ctitle track Koko ni Ita Koto\xe2\x80\x9d. Ito ay itinakdang ma-\xe2\x80\x9crelease\xe2\x80\x9d sa Japan noong 6 Abril 2011._NEWLINE_Inanunsiyo nila sa kanilang \xe2\x80\x9cblog\xe2\x80\x9d nung 12 Marso 2011 na pansamantalang magsasara ang \xe2\x80\x9cAKB Theater\xe2\x80\x9d dahil sa naganap na trahedyang \xe2\x80\x9c2011 Tohoku earthquake and tsunami\xe2\x80\x9d pati na din lahat ng kanilang mga palabas pangpubliko ay pansamantalang na kansela. Pagkalipas ng dalawang araw, na anunsiyo sa kanilang \xe2\x80\x9cofficial blog\xe2\x80\x9d na ang kanilang konsiyertong \xe2\x80\x9cTakamina ni tsuite ikimasu (\xe3\x81\x9f\xe3\x81\x8b\xe3\x81\xbf\xe3\x81\xaa\xe3\x81\xab\xe3\x81\xa4\xe3\x81\x84\xe3\x81\xa6\xe8\xa1\x8c\xe3\x81\x8d\xe3\x81\xbe\xe3\x81\x99?, lit. "(We) will follow Takamina" na sana ay gaganapin noong Marso 25-27, 2011 sa \xe2\x80\x9cYokohama Arena\xe2\x80\x9d ay kanila ring kinanselang pansamantala. Naglungsad sila ng proyektong kanilang tinawag na \xe2\x80\x9cDareka no Tame ni" (\xe8\xaa\xb0\xe3\x81\x8b\xe3\x81\xae\xe3\x81\x9f\xe3\x82\x81\xe3\x81\xab lit. "For someone\'s sake"?)-(\xe2\x80\x9cpara sa kapakanan ng iba\xe2\x80\x9d). Ginamit nila ang \xe2\x80\x9cYokohama Arena\xe2\x80\x9d para sa kanilang \xe2\x80\x9ccharity event\xe2\x80\x9d na ginanap sa loob ng dalawang araw na nagsimula ng 26 Marso 2011. 12 sa kanilang mahalaga o pinaka sikat na miyembro ay pumunta naman sa \xe2\x80\x9cOkinawa International Movie Festival\xe2\x80\x9c noong Marso 26 para din sa kawanggawa para sa mga biktima ng \xe2\x80\x9c2011 Tohoku earthquake and tsunami\xe2\x80\x9d. Tatlong araw pagkaraan nito, kanilang inanunsiyo na maghahandog sila ng \xc2\xa5500 milyon (humigit \xe2\x80\x93 kumulang P 250 milyon) para sa mga biktima ng trahedya. Ang nasabing donasyon ay nanggaling sa AKB48, SKE48, NMB48, SDN48 at sa kanilang \xe2\x80\x9cproducer\xe2\x80\x9d na si  Yasushi Akimoto. Sa araw na iyon, inanunsiyo din nila na kanilang ipagpapaliban ang paglabas ng kanilang album na ,Koko ni Ita Koto (\xe3\x81\x93\xe3\x81\x93\xe3\x81\xab\xe3\x81\x84\xe3\x81\x9f\xe3\x81\x93\xe3\x81\xa8?) at sinabi rin nila na parte ng kikitain ng \xe2\x80\x9calbum\xe2\x80\x9d na iyon ay ibibigay din nila sa mga biktima ng trahedya. Bukod dito, inihayag din nila na gaganapin nila ang \xe2\x80\x9csenbatsu election\xe2\x80\x9d para mapili ang mga myembrong gaganap sa kanilang pang 22 na \xe2\x80\x9csingle\xe2\x80\x9d. Nung Abril 1, naglabas sila ng \xe2\x80\x9csingle\xe2\x80\x9d na "Dareka no Tame ni (What can I do for someone?)" (\xe8\xaa\xb0\xe3\x81\x8b\xe3\x81\xae\xe3\x81\x9f\xe3\x82\x81\xe3\x81\xab -What can I do for someone?-?). Sa pamamagitan ng \xe2\x80\x9cRecochoku website\xe2\x80\x9d pwede itong mabili bilang \xe2\x80\x9cdigital download\xe2\x80\x9d at lahat ng kikitain nito ay kanilang ihahandog sa mga biktima ng trahedya ng lindol at tsunami. (ang \xe2\x80\x9c. Dareka no Tame ni\xe2\x80\x9d ay dati na nilang kanta na kasama sa isang \xe2\x80\x9clive\xe2\x80\x9d album na nilabas nila noong 2007)_NEWLINE_Nung Abril 6, nagtapos si Manami Oku pagkawakas ng pagtanghal ng \xe2\x80\x9cTeam B stage\xe2\x80\x9d._NEWLINE_Nung Mayo 1, may ibinalita na may lilikhaing bagong 48 na grupo na HKT48. Ito ay nakapwesto sa \xe2\x80\x9cFukuoka sa Kyushu\xe2\x80\x9d at ang \xe2\x80\x9ctheater\xe2\x80\x9d nito ay matatagpuan sa  \xe2\x80\x9cHawks Town Mall of Fukuoka\xe2\x80\x99s Chuo ward\xe2\x80\x9d._NEWLINE_Nung Mayo 3, Ihinayag sa \xe2\x80\x9cThe Straits Times\xe2\x80\x9d na ang AKB48 ay magbubukas ng kauna-unahang \xe2\x80\x9coverseas theater\xe2\x80\x9d nila sa Singapore. Ito ay matatagpuan sa SCAPE Youth Park. 16 na miyembro ng AKB48 at mga iba pang grupong 48 ay nakatakdang gumanap dito ng dalawang araw sa isang buwan na may dalawang pagganap kada araw. Nagbukas ito nuong 14 Mayo 2011 at unang beses silang nagtanghal nuong 15 Mayo 2011 doon. Nagbukas din sa SCAPE Youth Park, Singapore ng \xe2\x80\x9cAKB48 Caf\xc3\xa9\xe2\x80\x9d nuong 25 Hunyo 2011. Sabi nila, iyon daw ang pinaka-unang \xe2\x80\x9cAKB48 caf\xc3\xa9\xe2\x80\x9d na maghahanda ng \xe2\x80\x9cJapanese fusion cuisine\xe2\x80\x9d at mga panghimagas._NEWLINE_Ibinalita ng \xe2\x80\x9cAKB staff blog\xe2\x80\x9d na dalawang \xe2\x80\x9ctrainee\xe2\x80\x9d na sina Nau Yamaguchi at Sara Ushikobu ay aalis ng grupo at hindi nila sinabi kung ano ang rason. Ang huli nilang pagtanghal bilang miyembro ng grupo ay 19 Hunyo 2011._NEWLINE_Nilabas ng AKB48 ang kanilang pang 21 na \xe2\x80\x9csingle album\xe2\x80\x9d na "Everyday, Kach\xc5\xabsha" noong 25 Mayo 2011. Sa unang araw ng paglabas nito, 942,475 na kopya ang kanilang nabenta at 1,333,969 na kopya naman ang nabenta sa unang linggo kaya ito ang nagging pinakamabentang \xe2\x80\x9csingle\xe2\x80\x9d sa Japan base sa mga kopyang nabenta sa unang linggo nung panahong iyon._NEWLINE_Nung 7 Hunyo 2011, ibinalita ng AKB48 na magbubuo sila ng bagong koponan na kanilang binansagang \xe2\x80\x9cTeam 4\xe2\x80\x9d bago nila ganapin ang kanilang \xe2\x80\x9cnationwide tour concerts\xe2\x80\x9d sa Japan. Ang bagong koponan na ito ay may sampung miyembro (magdadagdag pa sila ng anim para maging 16 ang miyembro kapag may napili nang mga idadagdag). Ang team na ito ay ang dating \'Team Kenkyuusei\' (mga \xe2\x80\x9ctrainee\xe2\x80\x9d o estudyante ng AKB48)._NEWLINE_Nung 11 Hunyo 2011, ibinalita sa isa nilang \xe2\x80\x9chandshake event\xe2\x80\x9d na may bagong babae na tatanggapin sa AKB48 bilang \xe2\x80\x9cKenkyuusei\xe2\x80\x9d na si Aimi Eguchi (nag \xe2\x80\x9caudition\xe2\x80\x9d daw sya para sa NMB48 pero sa AKB48 sya tatanggapin). Napag-alaman na pakana lang pala ito para sa kanilang iniindorso na produktong \xe2\x80\x9cIce no Mi\xe2\x80\x9d ng Glico at di pala tunay  na tao si Aimi Eguchi._NEWLINE_Inihayag ng Oricon nung 22 Hunyo 2011 na base sa kanilang ranggo ng pagbenta noong unang kalahating yugto ng taong 2011, ang grupong AKB48 ay nagpakita ng pinakamalas na pagbenta ng \xe2\x80\x9csingles\xe2\x80\x9d. Ang AKB48 lang ang nagkaroon ng bentang dalawang milyon poara sa kanilang \xe2\x80\x9csingles\xe2\x80\x9d na \xe2\x80\x9cEveryday, Kach\xc5\xabsha at "Sakura no Ki ni Nar\xc5\x8d". Ang mga ito ay ang mga pinakamalakas at pangalawang pinakamalakas na nabentang \xe2\x80\x9csingles\xe2\x80\x9d. Sa isang pagsusuri para sa panahong 27 Disyembre 2010 hanggang 20 Hunyo 2011, napag-alaman na kumita ng humigit-kumulang na \xc2\xa56.66 bilyon ang AKB48 mula sa pagbenta ng kanilang paninda._NEWLINE_Ibinalita ng \xe2\x80\x9cproducer\xe2\x80\x9d ng AKB48 na si  Yasushi Akimoto noong 28 Hunyo 2011 na gagawa siya ng isang grupong magiging karibal ng AKB48. Binansagan nya ito ng pangalang \xe2\x80\x9cNogizaka46 (\xe4\xb9\x83\xe6\x9c\xa8\xe5\x9d\x8246?) \xe2\x80\x9c. Nasabi din na Maguumpisa ang grupong ito na may 20 na miyembro. Isiniwalat ni  Yasushi Akimoto na nabuo ang grupong ito sa kanyang pakikipag ugnayan sa \xe2\x80\x9cSony Music Japan\xe2\x80\x9d para mag \xe2\x80\x9cproduce\xe2\x80\x9d ng nasabing karibal na grupo._NEWLINE_Nung Agusto 22, 2011, inilabas ng AKB48 ang kanilang pang 22 na \xe2\x80\x9csingle\xe2\x80\x9d ang \xe2\x80\x9cFlying Get (\xe3\x83\x95\xe3\x83\xa9\xe3\x82\xa4\xe3\x83\xb3\xe3\x82\xb0\xe3\x82\xb2\xe3\x83\x83\xe3\x83\x88 Furaingugetto?)\xe2\x80\x9d. Ito ay nakabenta ng 1,025,952 na kopya sa unang araw ng paglabas at 1,354,000 sa unang linggo ng paglabas. Ang \xe2\x80\x9cFlying Get \xe2\x80\x9c ay ang pang apat na \xe2\x80\x9csingle\xe2\x80\x9d ng AKB48 na nakabenta ng higit sa isang milyong kopya sa unang linggo ng paglabas._NEWLINE_Dalawang AKB48 \xe2\x80\x9cKenkyuusei\xe2\x80\x9d o \xe2\x80\x9ctrainees\xe2\x80\x9d ang idadagdag para sa \xe2\x80\x9cTeam 4\xe2\x80\x9d ng AKB48 nung 23 Hulyo 2011. Ang dalawang ito ay sina  Abe Maria at Iriyama Anna. Nung oras rin nay un, ibinunyag din nila na may napili nang lider ng \xe2\x80\x9cTeam 4\xe2\x80\x9d na walang iba kundi si  Oba Mina._NEWLINE_Nagpalabas muli ng kanilang pang 23 na major \xe2\x80\x9csingle\xe2\x80\x9d (Kaze wa Fuiteiru) ang AKB48 noong 26 Oktubre 2011. Ito ay bumenta ng 1,045,937 na kopya sa unang araw ng paglabas at ito din ang nagging bagong tala ng pinakamabentang \xe2\x80\x9csingle\xe2\x80\x9d ng AKB48 base sa unang araw ng paglabas. Pagkatapos nito, naglabas sila muli ng kanilang pang 24 na \xe2\x80\x9csingle\xe2\x80\x9d (Ue kara Mariko) noong 7 Disyembre 2011. Ito naman ay nakabenta ng 1,199,000 na kopya sa unang linggo ng labas nito._NEWLINE_Para sa taong 2011, ang AKB48 ay nanguna sa pito (7) ng 16 na batayan ng Oricon \xe2\x80\x9ctop rankings\xe2\x80\x9d. Kasama sa pinangunahan nilang mga kategorya ay ang mga sumusunod:      \xe2\x80\x9cTotal sales by an artist, Copies sold for a single, Total sales for a single, Total sales by an artist (for singles), Copies sold for a music Blu-ray disc, Total sales for a music Blu-ray disc and Total sales by an artist (for Blu-rays discs)\xe2\x80\x9d. Bukod dito, ibinalita din na ang AKB48 ay humahawak ng mga titolong \xe2\x80\x9call-time records for the most singles selling over 1 million copies in a year, the best-selling single by a female group and the highest-earning female group\xe2\x80\x9d. Nanalo din sa \xe2\x80\x9c53rd Japan Record Award\xe2\x80\x9d ang \xe2\x80\x9cFlying Get.single\xe2\x80\x9d ng AKB48.\n_START_SECTION_\nKenky\xc5\xabsei (Ika-Labing-Anim na Henerasyon)\n_START_PARAGRAPH_\nNoong ika-8\xc2\xa0ng Disyembre 2016, sa okasyon ng ika-11 Anibersaryo ng AKB48, 19 mga batang babae na naging mga miyembro ng ika-16 na henerasyon ng Kenky\xc5\xabsei ay nagkaroon ng isang pasinaya pagganap sa AKB48 mula sa Akihabara Theater.'